চ্যাম্পিয়ন্স লিগে অসম্ভবের স্বপ্নে ডর্টমুন্ড ও ভিলা

ওয়েব ডেস্ক: উয়েফা চ্যাম্পিয়ন্স লিগে (UEFA Champions League) কোয়ার্টার ফাইনালের দ্বিতীয় লেগের দুটি ম্যাচ আজ রাতে। সেমিফাইনালের প্রথম দুই দল কারা তা আজই জানা যাবে। ফুটবল অনিশ্চয়তার খেলা হলেও এখন থেকে একটা অনুমান করা যেতে পারে যে বার্সেলোনা (FC Barcelona) এবং পিএসজি (PSG) সেমিতে যাবে। প্রথম লেগেই তারা মোটামুটি কার্যসিদ্ধি করে ফেলেছে।

বরুসিয়া ডর্টমুন্ডকে (Borussia Dortmund) প্রথম পর্বে ৪-০ হারিয়েছে হান্সি ফ্লিকের বার্সা। অন্যদিকে অ্যাস্টন ভিলাকে (Aston Villa) ৩-১ হারিয়েছে পিএসজি৷ ডর্টমুন্ড আর ভিলার পক্ষে এতটা ঘাটতি পূরণ করা অসম্ভবের নামান্তর। বিশেষ করে বার্সাকে চার গোল দেওয়া চাট্টিখানি কথা নয়। জার্মান ক্লাব যদি তাদের সবথেকে আক্রমণাত্মক খেলাও খেলে, পাল্টা গোল খেয়ে যাওয়ার সমূহ সম্ভাবনা থেকে যায়। বার্সেলোনার আক্রমণ ভাগ এতটাই ভয়ঙ্কর যে এ মুহূর্তে পৃথিবীর যে কোনও রক্ষণ ভেদ করার ক্ষমতা ধরে।

আরও পড়ুন: শ্রেয়সদের বিরুদ্ধে প্রোটিয়া গতিতারকাকে খেলাবে KKR?

উনাই এমেরির ভিলার অবশ্য ক্ষীণ আশা আছে। ৯০ মিনিটের মধ্যে দুই গোল করতে হবে তাদের, কিন্তু গোল খাওয়া চলবে না৷ তবেই খেলা অতিরিক্ত সময়ে গড়াবে। এই টুর্নামেন্টের শুরুর দিকে বায়ার্ন মিউনিখের মতো দলকে হারানো ভিলা অঘটনের আশায় থাকবে। তবে ওসুমান ডেম্বেলে এবং তরুণ তুর্কিদের নিয়ে গড়া পিএসজি এ মরসুমে দুর্দান্ত ফুটবল খেলছে। লিভারপুলকে অ্যানফিল্ড দুর্গে পর্যুদস্ত করে কোয়ার্টার ফাইনালে পৌঁছেছে তারা৷